Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1996. évi I. törvény 26. § (1) bekezdése szerint a közszolgálati
Paragraph Index: 558

18. § (4) bekezdése alapján tájékoztatást kértünk az alábbiakról: — Lefolytatta-e a Magyar Rádió Rt. vezetése a tárgyalásokat az országos kisebbségi önkormányzatok képviselőivel a Kuratórium által megszabott határidőig? — Határidőn belül beterjesztette-e a Magyar Rádió Rt. elnöke a Kuratórium elé jóváhagyás végett a kisebbségi adások összidejére és ennek az egyes kisebbségek közötti elosztására vonatkozó javaslatát? — Amennyiben a Magyar Rádió Rt. nem tett eleget a Kuratórium felhívásának, milyen intézkedések foganatosítását tervezi a Kuratórium a törvények betartatása érdekében? Megkeresésünkkel párhuzamosan azonos tartalmú levéllel fordultunk a Magyar Rádió Rt. elnökéhez, leveleinkre azonban eddig válasz nem érkezett. Ettől függetlenül 1998-ban olyan átfogó vizsgálat lefolytatását tervezzük, amelynek során arra szeretnénk választ kapni, hogy azok a helyi rádiós és televíziós műsorszolgáltatók, amelyek pályázatukban vállalták kisebbségi műsorok sugárzását és engedélyüket is így kaphatták meg, eleget tettek-e saját kötelezettségvállalásaiknak vagy sem. IV. A kisebbségeket érintő jogalkotói, jogalkalmazói munka tapasztalatai 1. A kisebbségi jogok országgyűlési biztosa vizsgálati munkájának alapjául szolgáló jogszabályok rövid bemutatása A kisebbségi jogok országgyűlési biztosára vonatkozó alapvető szabályok az Alkotmány V. fejezetében találhatóak. Ezek a rendelkezések meghatározzák feladatát, megválasztásának módját és előírják éves beszámolási kötelezettségét az Országgyűlés felé. Megválasztásának, megbízatása megszűnésének, jogállásának, eljárási és intézkedési jogosultságainak részletes szabályait az állampolgári jogok országgyűlési

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes